แรงซื้อหุ้นบิ๊กแคปดัน SET บวกเกือบ 20 จุด คาดนลท.คลายกังวลก.ม.ปฏิรูปภาษีสหรัฐฯ
แรงซื้อหุ้นบิ๊กแคปดัน SET บวกเกือบ 20 จุด คาดนลท.คลายกังวลก.ม.ปฏิรูปภาษีสหรัฐฯ ล่าสุด ณ เวลา 15.36 น. อยู่ที่ระดับ 1,709.62จุด บวก 18.37 จุด หรือ 1.09% สูงสุดที่ 1,711.49 จุด ต่ำสุดที่ 1,697.65 จุด
17 พ.ย. 2560

ผู้สื่อข่าวรายงานว่า ดัชนีตลาดหลักทรัพย์ ณ เวลา 15.36 น. อยู่ที่ระดับ 1,709.62จุด บวก 18.37 จุด หรือ 1.09% สูงสุดที่ 1,711.49 จุด ต่ำสุดที่ 1,697.65 จุด ด้วยมูลค่าซื้อขาย 3.82 หมื่นล้านบาท โดยดัชนีได้ปรับเพิ่ม 1.1% จากดัชนีปิดตลาดวานนี้ที่ระดับ 1691.25 จุด

ด้านนายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยปรับตัวขึ้นในทิศทางเดียวกับตลาดหุ้นทั่วโลก โดยตลาดหุ้นในภูมิภาคเอเชียเช้านี้ปรับตัวขึ้นเป็นส่วนใหญ่ เช่นเดียวกับตลาดสหรัฐฯ ภายหลังจากสภาผู้แทนราษฎรสหรัฐฯ มีมติให้ผ่านร่างกฎหมายปฏิรูปภาษีของพรรครีพับลิกัน แม้อาจยังไม่มีความแน่นอนเพราะยังต้องผ่านการพิจารณาจากวุฒิสภาสหรัฐด้วย แต่ก็ถือว่าได้เริ่มนับ 1 แล้ว ทำให้บรรยากาศการลงทุนดีขึ้น
อย่างไรก็ดี นักลงทุนบางส่วนก็ให้ความระวังการลงทุนหุ้นที่เกี่ยวกับปัจจัยภายนอก โดยสังเกตได้ว่าหุ้นที่ปรับขึ้นส่วนใหญ่เกี่ยวข้องกับการบริโภคในประเทศ อย่างหุ้นในกลุ่มแบงก์ และท่องเที่ยว จะขึ้นได้มากกว่า ส่วนกลุ่มปิโตรเคมีก็ปรับขึ้นได้ดี ด้านหุ้นในกลุ่มพลังงานจะปรับขึ้นได้น้อยหลังนักลงทุนเลือกเล่นเป็นรายตัวมากกว่า แบบนี้ตลาดฯ จะมาโฟกัสพวก Domestic plays มากกว่า โดยเชื่อว่าหลังจากเดือนพ.ย.ซึ่งเป็นช่วงหลังเก็บเกี่ยวจะทำให้ภายในประเทศมีกำลังซื้อกลับเข้ามา
 
10 หุ้นดันดัชนีวันนี้
